کرملین قصری, ترکیه جمهوریتی جمهوررئیسی رجب طیب اردوغان نینگ روسیه جمهوررئیسی ولادیمیر پوتین گه تلفن قیلگن لیگی نی تائید ایتدی. روسیه جمهوررئیسلیگی نینگ سوزلاوچیسی دیمیتری پیسکوف, اردوغان نینگ, سه شنبه کونی ترک هوا ساحه سی نی اخلال ایتگن روس اوروش طیاره سی نینگ اوریب توشیریلیشی آرتیدن پوتین گه تلفن قیلگن لیگی نی بیلدیردی. پیسکوف, "اردوغان حادثه نینگ یوز بیرگن کون نینگ اوزیده, طیاره نینگ اوریب توشیریلیشیدن ۷ الی ۸ ساعت کیین پوتین گه قونگغراق قیلیش گه حرکت ایتدی" دییه قید ایتدی. جمهوررئیسی اردوغان روس طیاره سی نینگ اوریب توشیریلیشی آرتیدن پوتین بیلن صحبت ایتیش نی طلب ایتگن لیگی نی بیلدیررایکن, کرملین نینگ اوشبو طلب گه جواب قیترمه گن لیگی نی معلوم قیلگن ایدی. روسیه تشقی ایش لر وزیری سرگی لاوروف توناون بیرگن بیاناتیده اردوغان نینگ پوتین گه قونگغراق قیلمه گن لیگی نی ادعا ایتگن ایدی. ایندی ایسه, دوشنبه کونی بولیب اوته دیگن اقلیم بیلن علاقه لی رهبر لر ییغیلیشی جریانیده ایککی رهبر آره سیده هرقنده ی بیر اوچره شوو نینگ بولیب اوته دیگن لیگی یاکه بولمیدیگن لیگی باره سیده باش قاتیریلماقده. اردوغان بیلن پوتین پاریسده بولیب اوته دیگن بیرلشگن ملتلر تشکیلاتی نینگ اوشبو رهبر لر ییغیلیشی گه اشتراک ایته دی. ترکیه جمهوریتی جمهوررئیسلیگی منبع لری ایککی رهبر نینگ اوز ارا اوچره شیش لری نینگ ممکن ایکن لیگی نی بیلدیرماقده.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
